На основу члана 16 и 37 Статута Града Ниша, ("Службени лист Града Ниша", број 88/08)

 Скупштина Града Ниша на седници одржаној \_\_\_\_\_\_\_\_2016. године донела је

**Р Е Ш Е Њ Е**

 I **УСВАЈА СЕ** Извештај о пословању Установе Дечији центар Ниш за 2015. годину број 464 од 18.04.2016. године, који је усвојио Управни одбор Установе Одлуком брoj 11-20 на седници одржаној дана 18.04.2016. године.

 II Решење доставити Установи Дечији центар Ниш, Управи за образовање и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

 **О б р а з л о ж е њ е**

 Управни одбор Установе Дечији центар Ниш на седници одржаној дана 18.04.2016. године Oдлуком број 11-20 усвојио је Извештај о пословању Установе Дечији центар за 2015. годину број 464 од 18.04.2016. године и доставио га оснивачу.

Извештај садржи податке о оснивању Установе, делатности, раду са децом по програмима у Установи (12 радионица: играоница, енглеско забавиште, дечије позориште, ликовни атеље, позориште лутака, школа страних језика, музичке радионице – школа гитаре, клавира, хармонике, синтисајзера, рок-гитаре, певања и малог хора, ритмичко-спортска радионица, спортска радионица, школа шаха, моделарство, мала школа рачунара, као и психолошко саветовалиште).

У извештају су такође дати подаци о програмима и манифестацијама који су приказани по месецима у којима су одржани.

Установа Дечији центар је у 2015. години била организатор 41. јубиларног фестивала дечије музике „Мајска песма“.

Број деце који је прошао кроз радионице у 2015.г. Установе Дечији центар, креће се око 420, а повећава се када су у питању програми, манифестације и бесплатне радионице, када на директан или индиректан начин буде укључено од неколико десетина до више стотина деце. Програме и манифестације прати више хиљада гледалаца

 Поред наведених програмских активности, Дечији центар је имао и бројне наступе у медијима, а пружао је помоћ у организацији програма које су организовале различите школе, установе, невладине организације (Црвени крст, Спортски савез, Дом „Душко Радовић“, Млади амбасадори и др.).

 У периоду од јануара до јула месеца 2015.г. нове радионице „Омладинског креативног центра“, као што је позориште „Трећа половина“, радиле се у оквиру Установе.

 Извештај о пословању садржи и финансијски извештај за 2015. годину.

 Пословање Установе у 2015. години одвијало се према Програму рада за 2015. годину.

 Имајући у виду да је Извештај о пословању Установе Дечији центар за 2015. годину сачињен у складу са законом и прописима Града и циљевима оснивања Установе, предлаже се доношење Решења као у диспозитиву.

 По овлашћењу-Начелница

 Управе за образовање

 Марина Костић